EkBass/fiwiki-20250220-pages-articles huggingface dataset:
Nick Hysong

Nick Hysong (s. 9. joulukuuta 1971 Winslow, Arizona) on yhdysvaltalainen seiväshyppääjä. Olympiakultaa Sydneyssä voittanut Hysong on saavuttanut myös MM-pronssia Edmontonissa 2001. Hänen ennätyksensä on 5,90 metriä. == Aiheesta muualla == * Luokka:Yhdysvaltalaiset seiväshyppääjät Luokka:Yhdysvaltalaiset olympiavoittajat Luokka:Vuonna 1971 syntyneet Luokka:Elävät henkilöt
Evelyn Glennie

Evelyn Glennie (s. 19. heinäkuuta 1965 Aberdeen) on skotlantilainen kuuroutunut lyömäsoittaja. Hän on harvinaisuus soolouraa luoneena lyömäsoittajana, ja on saanut paljon huomiota mediassa myös vammansa takia. Glennie syntyi vuonna 1965 ja kasvoi aberdeenshireläisellä maatilalla. Hänen isänsä soitti harmonikkaa. Glennie opiskeli mm. Lontoon Royal Academy of Musicissa. Glennie on ollut täysin kuuro 12-vuotiaasta lähtien. Hän alkoi niihin aikoihin soittaa patarumpuja ja opetteli soitonopettajansa ohjauksessa aistimaan rumpujen värähtelyä. Hän soitti myös muita lyömäsoittimia ja pianoa, ja päätti aloittaa ammattimuusikon uran. Hän on voittanut uransa aikana kaksi Grammyahttp://www.hel2.fi/filharmonia/diskografia/rouse.htm ja omistaa yli 1 800 lyömäsoitinta. Glennie oli vuosina 1994–2003 naimisissa säveltäjä- ääniteknikko-tuubansoittaja Greg Malcangin kanssa. Hän on esiintynyt useiden merkittävien orkesterien kanssa ja tehnyt yhteistyötä muun muassa islantilaisen Björkin kanssa albumilla Telegram. == Lähteet == == Aiheesta muualla == * Viralliset sivut Luokka:Brittiläiset lyömäsoittajat Luokka:Kuurot muusikot Luokka:Grammy-palkinnon saajat Luokka:Vuonna 1965 syntyneet Luokka:Elävät henkilöt
Maskun Kalustetalo

Maskun Kalustetalo Oy, lyhyemmältä nimeltään pelkkä Masku, on suomalainen huonekaluja myyvä yritys. Ketju on nimensä mukaisesti lähtöisin Maskun kunnasta, Varsinais-Suomesta. Yrityksen omistaa Toivo Sukari, joka on ollut perustamassa myös Lempäälän Ideaparkia. Maaliskuussa 2024 Masku-ketjuun kuului 48 huonekalumyymälää ympäri Suomen. Maskun Kalustetalo toimii Suomen lisäksi myös Virossa, Tallinnassa, Tartussa ja Pärnussa. Yritys työllisti vuonna 2022 noin 330 henkilöä. Maskun myymistä tuotteista jopa yli 50 % on kotimaisten yritysten tuottamia. ==Historia== Vuonna 2019 Maskun Kalustetalolle rakennettiin 19 834 neliömetrin kokoinen logistiikkakeskus Mäntsälään, johon keskitetään yrityksen huonekaluvarasto. Uusi logistiikkakeskus valmistui tammikuussa 2019. Maskun kalustetalon liikevaihto kasvoi vuonna 2018 kymmenen prosenttia 92 miljoonaan euroon ja liiketoiminnan tulos 3,4 miljoonaan. Yhtiön toimitusjohtaja on perustaja Toivo Sukarin vanhin tytär Hanna Kuronen ja hallituksen puheenjohtajana toimii SOK:n entinen pääjohtaja, vuorineuvos Kari Neilimo. == Harhaanjohtava markkinointi == Heinäkuussa 2022 kuluttaja-asiamies tiedotti, että se esittää Mas­kun Ka­lus­te­ta­lol­le mil­joo­nan eu­ron seu­raa­mus­mak­sua har­haan­joh­ta­vas­ta alen­nus­mark­ki­noin­nis­ta. Kuluttaja-asiamiehen selvityksen mukaan yritys on käyttänyt suuria alennusprosentteja tai vertailuhintoja antaakseen mielikuvan merkittävistä alennuksista. Näitä vertailuhintoja ei ole tosiasiassa peritty, ja huonekaluja on myyty tarjoushinnoilla noin 80–90 prosenttia niiden kokonaismyyntiajasta. Maskun markkinointia on käsitelty markkinaoikeudessa kolmesti, jolloin yritykselle on tuomittu kieltoja ja uhkasakkoja kuluttajansuojalain vastaisesta alennus- ja tarjousmarkkinoinnista. Toimenpiteillä ei ole ollut tavoiteltua vaikutusta, minkä vuoksi kuluttaja-asiamies esittää ensimmäistä kertaa seuraamusmaksun määräämistä. ==Maskut Virossa== Maskun kalustetalo Oy:n tytäryhtiö Masku Baltic OÜ:lla on Virossa neljä myymälää. Kaksi myymälää Tallinnassa sekä lisäksi Masku Tarto ja Pärnu. Masku Baltic OÜ:lla on verkkokauppa. ==Lähteet== ==Aiheesta muualla== *Maskun verkkokauppa Luokka:Suomalaiset huonekalukaupat Luokka:Masku Luokka:Sisustusalan tuotemerkit
Tanskanpystykorva

Tanskanpystykorva () on tanskalainen koirarotu. Vaikkei sillä ole FCI:n tunnustusta, se on Suomen Kennelliiton hyväksymä.Uusia rotuja Suomessa. Suomen Kennelliitto, 14.12.2012. Haettu 15.12.2012 == Ulkonäkö == Tanskanpystykorva on valkoinen, hieman korkeuttaan pitempi pystykorva. Se muistuttaa melko paljon japaninpystykorvaa, volpino italianoa ja saksanpystykorvien valkoista värimuunnosta. Uroksen säkäkorkeus on 43–49 cm ja nartun 39–46 cm. Turkin sävy voi olla puhtaanvalkoisen lisäksi vaalean keksin- (kellertävän kerman) tai roosanvärinen. Ilmiasu ei saa kuitenkaan näyttää vaaleanruskealta.Racestandard. Selskabet for Dansk Spids. Haettu 30.6.2019. == Luonne ja käyttäytyminen == Tanskanpystykorva on hyvä pihavahti. Se ei kuitenkaan ole aggressiivinen vaan utelias ja ystävällinen. Se on myös eloisa ja rohkea. Siltä puuttuu kokonaan metsästysvietti, joten riistakoiraksi siitä ei ole. == Alkuperä == Tanskanpystykorva on tunnettu jo kolmensadan vuoden ajan. Sitä esiintyi aiemmin paljon maatiloilla, joilla se piti lapsille seuraa. Työ rodun elvyttämiseksi ja hyväksymiseksi alkoi vuonna 1988. Tanskan kennelklubi hyväksyi sen vuonna 2001, minkä jälkeen sillä on ollut osallistumisoikeus Tanskan kansallisiin näyttelyihin. Vuoden 2013 alusta alkaen se on voinut osallistua niihin myös Suomessa. Suomeen tuotiin ensimmäiset rodunedustajat, kaksi narttua, vuonna 2021.Dansk spids: Tuonnit 1.1.2021-30.8.2021. KoiraNet-Jalostustietojärjestelmä, Suomen Kennelliitto, 2022. Haettu 30.6.2022. Kolmas narttu saapui alkuvuodesta 2022.Dansk spids: Tuonnit 1.1.2022-1.3.2022. KoiraNet-Jalostustietojärjestelmä, Suomen Kennelliitto, 2022. Haettu 30.6.2022. Ensimmäinen suomalainen pentue syntyi loppuvuodesta 2022.Tanskanpystykorva: Pentueet. KoiraNet- Jalostustietojärjestelmä, Suomen Kennelliitto, 2023. Haettu 11.3.2023. == Lähteet == Adlercreutz, Carl-Johan: Koirarotujen maailma === Viitteet === == Galleria == File:Danish Spitz.jpg File:Danish-spitz.jpg File:DanishSpitz.jpg File:Danishspitzdog.jpg == Aiheesta muualla == * www.danishspitz.com * Kennel Spitha Luokka:Pystykorvat Luokka:FCI:n ulkopuoliset rodut Luokka:SKL 5 Pystykorvat ja alkukantaiset koirat Luokka:Tanskalaiset koirarodut
Kiikunlähde

Kiikunlähde on Hollolan Uskilassa sijaitseva luonnonlähde. Kiikunlähde on Hollolan kunnan matkailusivujen mukaan Suomen suurin lähdeallas. Sen pituus on 400 metriä ja leveys leveimmillään 100 metriä. Sen 14 lähteensilmästä purkautuu vettä noin 7 000 m3/vrk. Pohjoispäässä on pato, joka on nostanut lähdelammen pintaa muutaman metrin ja siten muodostanut riittävän putouksen ja tasaisen ympärivuotisen virtauksen padon vieressä sijainneelle myllylle ja sahalle. Vesi jatkaa matkaansa Kiikunojaa pitkin Vesijärveen Kirkonlahteen lähelle Hollolan kirkkoa. Lähteen silmässä veden lämpötila on noin 5 astetta, joten se ei jäädy talvella.Infotaulu lähteen vieressä. Hydrogeologisesti Kiikunlähde on osa Etelä-Suomen suurinta maan alla olevaa pohjavesiallasta, joka purkautuu suurina lähteinä kolmeen suuntaan: Kymijoen vesistöön, Kokemäenjoen vesistöön ja Suomenlahteen laskeviin pikkujokiin. Näistä suurista lähteistä yksi on Kiikunlähde. Kiikunlähteelle johtava Kiikuntie on yksityistie, ja se on suljettu autoilta. Tietä saa ajaa vain luvan kanssa. == Lähteet == Luokka:Suomen lähteet Luokka:Hollolan luonto Luokka:Vesijärven valuma-alue (Päijänne) Luokka:Hollolan kulttuuritie
Ethan Bennett

Ethan Bennett on fiktiivinen poliisi Batman-animaatiossa. Hahmon äänenä toimi Steve J. Harris. Bennett oli Bruce Waynen paras ystävä, ja he olivat tunteneet toisensa jo yläasteelta lähtien. Hän toimi poliisina Gotham Cityssä ja toisin kuten parinsa Ellen Yin, Bennett pitää Batmanin tekemisiä hyväksyttävinä, sillä auttaahan hän poliiseja ratkaisemaan rikoksia. Myöhemmin Jokeri aiheutti hänelle elämänsä lopullisen muutoksen.Bios - Detective Ethan Bennett Viitattu 2.8.2009 ==Savinaama== Bennettin jouduttua hengittämään myrkyllistä kaasua, joka oli peräisin Jokerin kehittämästä saviannoksesta, Ethanin keho muuttui myöhemmin saviseksi ja mahdollisti kehon muutosta erilaisiksi esineiksi tai henkilöiksi. Hän oli pitkään epätoivoinen itsensä suhteen ja lopulta päätyi Gothamin mielisairaalaan, jossa Tohtori Outo tutki Bennettin kehitystä. Myöhemmin häntä oltiin jo päästämässä takaisin siviilielämään ja hänen piti käydä oikeusistuimen kautta, jotta ihmiset olisivat vakuuttuneita hänen parantumisestaan. Bruce Wayne tarjosi Bennettille myös töitä yhtiöstään. Kaikki ei kuitenkaan mennyt miten piti vaan Bennett muuttui jälleen Savinaamaksi ja lähti hakemaan kostoa Jokerille, jonka takia hän muuttui tällaiseksi hirviöksi. ==Lähteet== Luokka:Batman Luokka:The Batman Luokka:Kuvitteelliset poliisit en:Ethan Bennett
Ellen Yin

Ellen Yin on fiktiivinen poliisietsivä Batman-animaatiosarjassa. Hahmon äänenä toimi Ming-Na Wen. ==Fiktiivinen historia== Ellen Yin on vielä aika uusi poliisi Gotham Cityssä, mutta täysin tulokas hän ei ole, sillä Yin toimi aikaisemmin poliisina Metropoliksessa. Hän kuitenkin halusi uusia haasteita ja siirtyi Gothamiin poliisiksi. Yin ei ole mikään järjin ystävällinen jostain syystä Bruce Waynea kohtaan, vaikka hänen parinsa Ethan Bennett onkin Brucen paras kaveri, eikä hän myöskään pidä Batmanistä. Etsivä Yinin mielestä Batman rikkoo lakia vaikka auttaakin poliiseja nappaamaan kiinni rikollisia. Toisella tuotantokaudella Yinin mieli kuitenkin muuttui Batmania kohtaan ja hän teki koko kauden yhteistyötä Batmanin kanssa.Detective Ellen Yin Viitattu 2.8.2009 ==Esiintymiset== 1\. tuotantokausi *Esiintyy kaikissa jaksoissa. 2\. tuotantokausi *Rikoskumppanit *Arvuuttaja *JTV *Arpa on heitetty ==Lähteet== Luokka:The Batman Luokka:Kuvitteelliset poliisit en:Ellen Yin
Debconf

Debconf on vuosittainen konferenssi jossa Debian-kehittäjät kokoontuvat ja keskustelevat järjestelmän tulevasta kehityksestä. Virallisen konferenssin ajoitettujen työpajojen ja puheiden lisäksi Debconfissa on myös mahdollisuus kehittää Debian-järjestelmää ohjelmallisesti. Ensimmäistä kertaa pelkkää ohjelmallista kehitystä varten järjestetty Debcamp-viikko pidettiin Oslossa vuonna 2003 vähän ennen varsinaista Debconf-tapahtumaa. Tulevien ja menneiden Debconf-tapahtumien päivämäärät ja sijainnit: DebConf0 2000: 5.-9. heinäkuuta Bordeaux, Ranska DebConf1 2001: 2.-5. heinäkuuta Bordeaux, Ranska 2002: 5.-7. heinäkuuta Toronto, Kanada DebConf3 2003: 18.-20. heinäkuuta Oslo, Norja DebConf4 2004: 26. toukokuuta-2. kesäkuuta Porto Alegre, Brasilia DebConf5 2005: 10.-17. heinäkuuta Helsinki, Suomi DebConf6 2006: 14.-22. toukokuuta Oaxtepec, Meksiko DebConf7 2007: 17.-23. kesäkuuta Edinburgh, Skotlanti DebConf8 2008: Elokuu Mar del Plata, Argentiina Debconfin lisäksi vuosittain järjestetään myös Miniconf Australian Linux-konferessin yhteydessä. == Aiheesta muualla == * Debconf Luokka:Debian
James Gordon

James Worthington ”Jim” Gordon on DC Comicsin Batman-sarjakuvissa esiintyvä kuvitteellinen komisario ja Batmanin liittolainen. Gordon esiintyi ensi kerran Detective Comics -sarjakuvan numerossa 27 toukokuussa 1939.JAMES W. GORDON, COMMISSIONER DC Guide Viitattu 2.8.2009 DC Comics on ilmoittanut James Gordonin syntymäpäiväksi 5. tammikuuta. ==Historia== James Gordon on Gotham Cityn komisario ja taistelee Batmanin kanssa rikollisia vastaan. Hän saapui alun perin Chicagosta ja tullessaan Gothamin poliisivoimiin töihin hän huomasi, ettei Chicago ollut mitään verrattuna siihen, miten korruptoituneita Gothamin poliitikot ovat. Hänen ensimmäisenä vuotena myös Batman aloitti lainvalvojan uransa ja kylvi pelkoa Gothamin rikollisiin. Gordon oli aluksi varovainen Batmanin suhteen, mutta hänen luottamuksensa kasvoi ja pian hän jo luottikin Batmanin apuun. Myöhemmin Gordon ylennettiin poliisipäälliköksi. Hänellä on kaksi lasta, tytär Barbara Gordon ja poika James Gordon Jr. Myöhemmin Gordonin toinen vaimo komisario Sarah Essen kuoli Jokerin murhaamana. Batman: Tappava pila -tarinassa Jokeri yritti tehdä James Gordonin hulluksi aikeenaan todistaa, että vain yksi erittäin huono päivä voi muuttaa kenet tahansa yhtä hulluksi kuin hän. Batman onnistui pelastamaan Gordonin pilaten Jokerin suunnitelman, vaikka Gordonin tytär Barbara halvaantui Jokerin ammuttua tätä. The Joker War tarinassa James Gordon eroaa virastaan ja Harvey Bullock ottaa tämän paikan uutena Gothamin poliisivoimien poliisipäällikkönä. Gordon tämän jälkeen ryhtyi yksityisetsiväksi. == Jim Gordonia näytelleet == Vuodet Näyttelijät Sarjat Elokuvat Videopelit 1949 Lyle Talbot Batman and Robin 1966–1968 Neil Hamilton Batman Batman 1968 Ted Knight The Batman/Superman Hour 1977 Lennie Weinrib The New Adventures of Batman 1989 1992 1995 1997 Pat Hingle Batman Batman – paluu Batman Forever Batman & Robin 1992–1994 1997–1999 2002–2003 Bob Hastings Batman The New Batman Adventures Teräsmies Gotham Girls Static Shock Batman – Mustan kostajan paluu Batman ja Pakkasherra Batman: Salaperäinen Batwoman Batman Vengeance Batman: Rise of Sin Tzu 2005 2008 2012 Gary Oldman Batman Begins Yön ritari Yön ritarin paluu 2005–2007 Mitch Pileggi The Batman 2008 Jim Meskimen Batman: Gothamin ritari 2009 Tom Kane Batman: Arkham Asylum 2010 Gary Cole Batman: Under the Red Hood 2011 Bryan Cranston Batman: Year One 2011 David Kaye Batman: Arkham City 2012 Corey Burton Young Justice 2013 Michael Gough Batman: Arkham Origins 2014–2019 Benjamin McKenzie Gotham 2015 Jonathan Banks Batman: Arkham Knight 2017 Héctor Elizondo Lego Batman Elokuva 2017 2021 J. K. Simmons Justice League Zack Snyder’s Justice League 2022 2026 Jeffrey Wright The Batman The Batman – Part II ==Lähteet== Luokka:DC-universumin sivuhenkilöt Luokka:Batman Luokka:Kuvitteelliset etsivät
Angel Rojas

Angel Rojas on fiktiivinen poliisipäällikkö The Batman -animaatiosarjassa. ==Fiktiivinen historia== Rojas toimii poliisipäällikkönä Gotham Cityssä. Hän ei juurikaan hymyile ja on lähes aina kärttyisällä päällä. Jokerin karatessa jo kolmannen kerran mielisairaalasta, hän julisti uuden lain kaupunkiin, jonka mukaan yksikään kummajainen ei saa olla vapaana. Mukaan lukien Batman, jota hän pitää vain harmeja aiheuttavana naamiokostajana. Rojasin julistus sai kuitenkin enemmän takapakkia, kun uusi komisario James Gordon saapui Gothamiin, joka on enemminkin Batmanin puolella.Bios - Chief Rojas Viitattu 2.8.2009 Angel Rojas muistuttaa myös hyvin paljon luonteeltaan Harvey Bullockia, joka myös vihasi Batmania. Hahmon ääninäyttelijä Edward James Olmos ääninäytteli hahmoa vain ensimmäisessä jaksossa, jonka jälkeen hänet korvasi Jesse Corti. Suomessa julkaistuissa DVD:ssä Rojasin äänen on dubannut Pasi Ruohonen. ==Esiintymiset== 1\. tuotantokausi *Uhka taivaalta *Kuminaaman kosto *Transformaatio 2\. tuotantokausi *Arvuuttaja *Tulta ja jäätä *Vaarallisia ajatuksia *Naamioiden yö ==Lähteet== Luokka:Batman Luokka:The Batman Luokka:Kuvitteelliset poliisit
M/S Caribbean Princess

M/S Caribbean Princess on Princess Cruisesin risteilyalus, joka risteilee Karibianmerellä. == Liikennöintihistoria == Alus luovutettiin maaliskuussa 2004 Princess Cruises Lines Limitedille Valenciassa Kaliforniassa ja sen kotisatamaksi tuli Bermudan Hamilton. Alus kastettiin 2. huhtikuuta Caribbean Princessiksi kumminaan Jill Whelan, joka esitti Lemmenlaivassa Vicki Stubingia, ja seuraavana päivänä se aloitti neitsytmatkansa Fort Lauderdalesta Karibialle.faktaomfartyg.se Alus oli telakalla modernisoitavana marraskuussa 2011. ==Laivan palveluita== ===Club- ja disco-baarit, ravintolat=== *Le Bistrot Cafeteria *Blue Club Disco *La Pergola Restaurant *L'atmosphere piano bar *L'Ippocampo rastaurant *La Bussola restaurant *Cyber Café *Beverly Hills Bar ===Casinot ja kaupat=== *Las Vegas Casino *MSC Shop ===Muut=== *Shore Excursion *Pool deck *Le Cabaret ==Lähteet== *princess.com === Viitteet === == Aiheesta muualla == Luokka:Risteilyalukset Luokka:Fincantieri
Rupert Thorne

Rupert Thorne on DC Comicsin kustantama kuvitteellinen mafiapomo ja Batmanin vihollinen, jonka loivat Steve Englehart ja Walter Simonson. Hahmo teki ensiesiintymisensä Detective Comicsin numerossa 469, vuonna 1977.The Unofficial Rupert Thorne Biography DC Guide Viitattu 2.8.2009 ==Sarjakuva== Rupert Thorne on pelätty rikospomo, joka hallitsee lähes koko Gothamin rikollisuutta. Hän oli alun perin korruptoitunut poliitikko, jota tohtori Phosphorus kiristi saadakseen kaupungin asettumaan Batmania vastaan. Saadessaan Phosphorusin pois tieltä, Thorne julisti Batmanin olevan lainsuojaton. Hän yritti saada koko Gothamin valtaansa tulemalla kaupungin pormestariksi. Hän sai myös tietää, että tohtori Hugo Strange tiesi Batmanin salaisen henkilöllisyyden ja kidnappasikin tohtorin ja kidutti tätä paljastamaan salaisuuden. Tohtori Outo kuitenkin vastusteli, jonka seurauksena hän kuoli. Vaikka Outo olikin kuollut, tohtorin kummitus alkoi kummitella Thornea. Tämän seurauksena hän joutui Arkhamin mielisairaalaan. Epäonnistuttuaan kampanjassaan Batmania vastaan ​​ja vietettyään jonkin aikaa piilossa, hän palaa salaa Gothamiin. Hän saa korruptoituneen Hamilton Hillin pormestariksi ja käskee hänet erottamaan poliisikomentaja James Gordonin Thornen palkkalistoilla olevan Peter Paulingin hyväksi. Thorne tunnistaa lopulta Bruce Waynen Batmaniksi hankittuaan toimittaja Vicki Valelta kuvia hänestä vaihtamassa pukunsa. Sitten Thorne palkkaa Deadshotin tappamaan Waynen. Deadshot ei kuitenkaan onnistu, mutta ennen kuin Thorne ehtii käsitellä vihollistaan, hän alkaa alistua Strangen manipulaatioihin; professorin paljastetaan väärentäneen kuolemansa ja piinaneen Thornea laitteilla, jotka on suunniteltu simuloimaan aavemaisia ​​kokemuksia. Thorne tulee vainoharhaiseksi, koska hän on vakuuttunut siitä, että Hill ja Pauling suunnittelevat häntä vastaan ​​ja yrittävät saada hänet hulluksi. Hän ampuu Paulingin kuoliaaksi, mutta Batman ottaa hänet lopulta kiinni ja tuodaan oikeuden eteen. Thorne joutui tämän seurauksena Blackgaten vankilaan. ==Muissa medioissa== ===Televisiossa=== ====Batman==== Rupert Thorne esiintyi vuoden 1992 Batman-animaatiosarjassa sarjakuvan tapaan mafiapomona, joka kilpaili kaupungin vallasta toisen iäkkäämmän mafiapomon Arnold Stromwellin kanssa. Häntä ääninäytteli sarjassa John Vernon. ====The Batman==== Vuonna 2004 Thorne teki lyhyen esiintymisen vuoden 2004 Batman-animaatiosarjassa, jossa se oli sarjan ensimmäinen rikollinen. Hahmoa ei avausjakson jälkeen nähty sarjan aikana. Hahmon äänenä toimi Victor Brandt. ===Elokuva=== ====Batman: Salaperäinen Batwoman==== Rupert Thorne teki ensimmäisen elokuvaroolinsa vuonna 2003 animaatioelokuvassa Batman: Salaperäinen Batwoman, jossa hahmolla oli lähinnä pieni rooli. ===Videopeleissä=== Rupert Thorne esiintyi pelissä The Adventures of Batman & Robin, jossa häntä ääninäytteli John Vernon. == Hahmoa näytelleet == Vuodet Näyttelijät Sarjat Elokuvat Konsolipelit 1992–1995 2003 John Vernon Batman Batman: Salaperäinen Batwoman 2004 Victor Brandt Batman ==Lähteet== Luokka:Batmanin vastustajat Luokka:DC-universumin superroistot Luokka:Kuvitteelliset mafiosot
Firefly

Firefly tarkoittaa: *Firefly, yhdysvaltalainen scifi-western-televisiosarja *Tulikärpänen (Firefly), piirroshahmo Batman-sarjakuvissa *Firefly, Uriah Heepin albumi * Firefly, piirroshahmo Action Force -sarjoissa *Firefly, purjejolla *Firefly, mm. kenkien valmistaja *Firefly, kiinalaisen autonvalmistajan Nion automerkki *Firefly, malesialainen lentoyhtiö *Firefly, Christina Metaxan kappale *Firefly Aerospace (ent. Firefly Space Systems), yhdysvaltalainen avaruusteollisuusyritys *Sherman Firefly, yhdysvaltalainen panssarivaunu
Luciferion

Luciferion oli ruotsalainen death metal -yhtye. Se perustettiin vuonna 1993 perustajajäseninään Michael Nicklasson, Peter Weiner ja Wojtek Lisicki. Pian joukkoon liittyi myös Martin Furängen. Kokoonpano oli saanut aiemmin innoitusta Morbid Angelilta, Deicideltä, Celtic Frostilta, Forbiddeniltä, Coronerilta, Immolationilta ja muilta 1980-luvun heavy metal -yhtyeiltä. Luciferion teki ensimmäisen nauhoituksensa, viisiraitaisen promonauhan vuonna 1993. Promon noteerasi ranskalainen Listenabra Records, ja se julkaisi promon nimellä The Demon of 1994. Vuonna 1994 Luciferion nauhoitti albumin Demonification (The Manifest Studio Fredmanilla. Albumi sisälsi yhden cover- raidan, Blasphemerin, joka on alun perin Sodomin kappale. Sessioiden jälkeen rumpali Peter Weiner jätti yhtyeen palaten alkuperäiseen bändiinsä Sarcazmiin. Hänen vakanssinsa paikkasi Hans Nilsson, Liers in Wait -yhtyeen entinen rumpali. Johan Lund, joka oli aiemmin vastannut syntetisaattoreiden teknisestä puolesta, liittyi live-kokoonpanoon kosketinsoittajaksi. Luciferion hajosi vuoden 1996 loppupuolella. Hajaantumisen jälkeen Michael Nicklasson liittyi Dark Tranquillityyn (basistiksi) ja Wojtek Lisici yhdessä Martin Furängenin kanssa perustivat uudelleen heidän edesmenneen heavy metal -yhtyeensä Highlanderin, joka nykyään tunnetaan nimellä Lost Horizon. Hans Nilsson liittyi Crystal Ageen, ja myöhemmin toimi useammassa muussa kokoonpanossa. Diaboliquessa, Dimension Zerossa ja The Great Deceiverissä. Vuonna 2000 yhtye palasi kuitenkin takaisin yhteen Listenable Recordsille suunnitellen julkaista äänitteen, joka sisältäisi heidän alkuperäisen promonauhansa ja erään julkaisemattoman Celtic Frost -coverin Circle of the Tyrants. He jatkoivat uuden musiikin luomista ja lopulta julkaisivatkin toisen täysipitkän albuminsa nimeltä The Apostate (First Step To Salvation) vuonna 2003. Yhtyeen jäsenet päättivät hajaantua uudestaan vähän levyn julkaisemisen jälkeen. ==Jäsenet== ===Viimeisin kokoonpano=== * Michael Nicklasson – laulu, kitara, basso * Wojtek Lisicki – kitara, koskettimet, osa lauluista, basso * Martin Furängen – basso *Hans Nilsson – rummut ===Entisiä jäseniä=== * Peter Weiner – rummut (1993–1995) * Johan Lund – koskettimet, syntetisaattorit, efektit (1993–1995) ===Vierailleet jäsenet=== * Chis Jarosinski – rummut (vieraana KAT-coverilla 1997 ) * Sharlee D'Angelo – basso (vieraana Mercyful Fate -coverilla, 1998 ) * Snowy Shaw – laulu, rummut (vieraana KAT- ja Mercyful Fate -covereilla, 1997 ja 1998) ==Diskografia== * Demon 94 (demo) – 1993 * Demonication (The Manifest) – 1994 * Metal Militia – 1994 * Slatanic Slaughter Vol. 2 – 1996 * Czarne Zastepy W Holdzie KAT – 1997 * Mercyful Fate -tribuutti – 1998 * Homage to the Gods – 1999 * Tyrants from the Abyss – 2002 * The Apostate (First Step to Salvation) – 2003 ==Aiheesta muualla== *Luciferionin sivusto Luokka:Ruotsalaiset death metal -yhtyeet
Versos sencillos

Versos sencillos () on kuubalaisen kirjailijan José Martín vuosien 1878 ja 1891 välillä kirjoittama runokokoelma. Se valmistui aikana, jolloin Kuubaa leimasivat vallankumoukset ja poliittinen epävakaus. Kansansa tuntojen tulkkina Jose Martía kutsutaan Kuuban itsenäisyyden apostoliksi, ja Versos sencillos -runokokoelma on vahvasti kansallismielisen ajattelun inspiroimaa. Luokka:Runot Luokka:Kuubalainen kulttuuri
Panhuilu

Panhuilu on puhallinsoitin, aerofoni, joka koostuu useasta erimittaisesta, vierekkäin kiinnitetystä suljetusta pillistä. Pillien määrä voi olla neljästä 18:aan. Pillit ovat toisesta päästään umpinaisia tai sisältä tukittuja, eikä niissä ole sormiaukkoja. Soitinta soitetaan pitämällä sitä molemmilla käsillä ja puhaltamalla pillien päihin. Pitkään tai paksuun pilliin puhallettaessa saadaan matalampi ääni kuin lyhyeen tai kapeaan puhallettaessa. Panhuilussa on syvä ja rikas ääni. Panhuiluja on erilaisia eri puolilla maailmaa, ja panhuilua voidaankin kutsua pikemminkin huilutyypiksi kuin yhdeksi soittimeksi. On mahdollista, että panhuilu on keksitty useassa paikassa itsenäisesti. Myös soittimen nimi vaihtelee kulttuureittain: esimerkiksi muinaiskreikassa se on syrinks (), Moldovassa nai ja inkoilla siku tai zampoña. Panhuilua soittivat jo muinaiset kreikkalaiset, etenkin arkadialaiset paimenet. Soitin esiintyy tiheään kreikkalaisessa taiteessa. Varhaisinta sen käyttö oli Kykladeilla kolmannella vuosituhannella eaa. Kreikkalaisessa mytologiassa soittimen keksijäksi nimetään Pan, arkadialainen paimenten jumala. Pan rakastui nymfiin nimeltä Syrinks ja alkoi tavoitella tätä. Juuri kun Pan sai Syrinksin kiinni, ylijumala Zeus pelasti nymfin muuttamalla tämän ruo’oiksi. Raivostunut Pan hajotti ruo’ot kappaleiksi mutta katui pian ja alkoi suudella rikkomiaan ruokoja, menetettyä rakastaan. Samalla hän huomasi, kuinka ruo’onkappaleista lähti ääniä hänen puhaltaessaan niihin. Hän valmisti ruo’oista soittimen ja nimesi sen menettämänsä nymfin mukaan. Tunnettuja panhuilisteja ovat muun muassa romanialainen Gheorghe Zamfir, moldavialainen Vasili Iovu ja suomalainen Stefan Stanciu. == Lähteet == == Aiheesta muualla == Luokka:Puhallinsoittimet
Dropped D

Dropped D () on kitaravire, jossa kitaran tai basson paksuin eli E-kieli on laskettu kokosävelaskeleella D-säveleen. Kielten vire on järjestyksessä: DADGBE. Virettä käytetään yleisesti metallimusiikissa ja rockmusiikissa sekä toisinaan myös muun muassa taidemusiikissa. Pudotettu D -vire mahdollistaa voimasointujen soiton yhdellä sormella alimmilta kieliltä, joten vire helpottaa niiden soittamista varsinkin nopeatempoisissa kappaleissa. Useat metalliyhtyeet käyttävät ja ovat käyttäneet virettä, esimerkiksi Slayer, Pantera, Helmet, Trivium, Lamb of God, Slipknot, Korn, Stam1na, Six Feet Under, System of a Down, Mötley Crüe sekä Avenged Sevenfold. ==Muunnelmat== Rockyhtye Led Zeppelinin kappaleessa "Kashmir" osa Jimmy Pagen kitaroista on viritetty DADGAD-vireeseen, eli kaksi ylintäkin kieltä on pudotettu kokosävelaskeleella. Luokka:Kitara
Jouluseimi

Jouluseimi eli seimiasetelma on jouluevankeliumin hahmoista rakennettu asetelma, jossa seimen äärellä Jeesus-lapsen ympärillä on Joosef ja Maria (Pyhä perhe), paimenia, itämaan tietäjiä ja tallin eläimiä. Asetelmassa voi olla myös enkeleitä, itämaan tietäjien kameleita ja muita hahmoja. Jouluseimi on katolinen perinne. 2000-luvulta lähtien se on levinnyt myös Suomeen luterilaisen kirkon piiriin. Jouluseimiä on joulun aikaan kirkoissa, seurakunnan tiloissa, kouluissa, näyteikkunoissa ja erilaisissa näyttelyissä. Kodeissa jouluseimet ovat yleistyneet matkailun lisääntyessä: monet seimet ovat peräisin muun muassa Italiasta, Espanjasta ja Latinalaisesta Amerikasta. Monet suomalaiset ovat askarrelleet jouluseimen itse, joko omin neuvoin tai kursseilla. Jouluseimen hahmoja myydään kokonaisuuksina ja yksittäin, jolloin niitä voi kerätä vähitellen. Hahmoja voi tehdä itse eri materiaaleista: puusta, vanusta, savesta, kipsistä, kankaasta. Jouluseimi voi olla avoin, se voidaan rakentaa talliksi tai esimerkiksi luolaksi. Seimiä on eri kokoisia: miniatyyriseimistä valtaviin teatterilavastuksiin. ==Historiaa== Jouluseimi- perinne elää voimakkaana Italiassa ja on levinnyt sieltä esimerkiksi Espanjaan ja muihin Etelä-Euroopan maihin. Seimiasetelmien tekemisestä syntyi jo 1700-luvulla taidemuoto. Vanhimman seurakuntalaisten rukouselämän tarpeisiin valmistetun seimiasetelman teki kuvanveistäjä Arnolfo di Cambio (1232–1302). Marmoriin veistetty seimiasetelma sijaitsee Seimen Pyhän Marian basilikassa. Italialaisen pyhimyksen Franciscus Assisilaisen (1181–1226) rooli hiipuneen seimiperinteen elvyttäjänä oli ratkaiseva. Jouluseimi syntyi protestiksi ristiretkiä vastaan, sillä Franciscus näki ristiretkissä vihaa ja väkivaltaa. Seimi rakennettiin vuonna 1223 maalaistalon talliin italialaiseen Greccion kylään, Umbrian maakunnassa lähelle Assisia. Maalaistalon karjatilaan Grecciossa asetettiin kaukalo ja olkia. Eläimet seimen ympärillä olivat karjatilan oikeita eläimiä ja Pyhän perheen esittäjiä ei ollut. Jeesus-nukkea ei välttämättä tarvittu, sillä Franciscuksen mukaan köyhän silmä näkee Kristuksen missä tahansa. Franciscus luki seimen äärellä Luukkaan jouluevankeliumin, jolloin jouluyön tapahtumat voitiin elää uudelleen. Franciscukselle rakkaimpia Raamatun kohtia oli 2. Kor. 8:9 ”Vaikka Hän oli rikas, tuli Hän meidän tähtemme köyhäksi, jotta me Hänen köyhyydestään rikastuisimme.” Nyt Grecciossa on pieni luola, jonka freskoihin on kuvattu seimiasetelma lisähenkilöineen. Maalauksessa on pyhä perhe, madonna ja lapsi, enkelien parvi, lammas, aasi ja härkä sekä Franciscuksen kasvot. Luolassa toimitetaan jouluyönä messu. Greccion seimi on tunnettu pyhiinvaelluskohde. == Lähteet == ==Aiheesta muualla== == Kirjallisuutta == * Luokka:Uskonnollinen joulu
Mahonia

Mahonia eli lännenmahonia (Mahonia aquifolium) on piikkinen ainavihanta pensas, joka kuuluu happomarjakasvien (Berberidaceae) heimoon. Sitä viljellään koristekasvina. == Ulkonäkö ja koko == Mahonia kasvaa pieneksi pensaaksi, jonka korkeus on 30–100 cm ja leveys noin 70 cm. Se kukkii touko–kesäkuussa.Puutarhafani Mahonian lehdissä on 2–4 paria soikeita lehdyköitä. Lehdykät ovat kiiltävän tummanvihreät ja laidoilta teräväpiikkiset. Keltaiset ja tuoksuvat kukat sijaitsevat tiheissä pystyissä tertuissa. Mahonian vajaan senttimetrin leveät marjat ovat sinimustia ja härmeisiä. == Levinneisyys == Mahonia on kotoisin Pohjois-Amerikan länsirannikolta, mutta kasvaa viljeltynä kaikkialla viileässä ilmastossa. Se on suosittu muun muassa Japanissa. == Lähteet == == Aiheesta muualla == * Suomen Lajitietokeskus: Lännenmahonia – Mahonia aquifolium Luokka:Mahoniat
Brutal Truth

Brutal Truth on New Yorkista kotoisin oleva death metal / grindcore -yhtye. ==Historia== Brutal Truthin perusti vuonna 1990 basisti Dan Lilker, joka oli aikaisemmin soittanut mm. Anthraxissa ja Nuclear Assaultissa. Alun perin Brutal Truth oli saanut levytyssopimuksen Earache Recordsin kanssa, jonka myötä se julkaisi seuraavat äänitteet: kaksi albumia, Extreme Conditions Demand Extreme Responses (1992) sekä Need to Control (1994), EP:n Perpetual Conversion ja 7" singlen Godplayer. Tämän aikana musiikkivideo ohjattiin kappaleille Ill Neglect, Collatolar Damage sekä Godplayer. Brutal Truth vaihtoi levy-yhtiönsä Relapse Recordsille, ja julkaisi minialbumin Kill Trend Suicide, jota seurasi täyspitkä albumi Sounds of the Animal Kingdom. Lopulta ilmestyi kaksois-live-CD nimeltä Goodbye Cruel World, joka kuvastaa nimellään bändin viimeistä julkaisua. Tämän jälkeen yhtye hajosikin, mutta aktivoitui jälleen ja vuonna 2007 ilmestyi kaksi split-levyä, Table For Two sekä Brutal Truth/Narcosis/Total Fucking Destruction. Vuonna 2000 suomalainen Solardisk julkaisi EP:n For Drug-crazed Grind Freaks Only!, joka on nauhoitettu studiossa livenä vuonna 1998http://www.metal-archives.com/release.php?id=1741. Sanoituksiltaan Brutal Truth on grindcorelle tyypillisesti poliittinen. Aiheina ovat mm. yhteiskunnalliset ongelmat sekä ympäristöuhat ja eläinten oikeudet. Yhtye on ollut yksi deathgrindin uranuurtajista, joka oli nauttinut maailmanlaajuista suosiota, ollen suosituimmillaan Japanissa ja Australiassa. Vuonna 2001 Guinness World Records mainitsi Brutal Truthin musiikkivideon Collateral Damage maailman lyhyimmäksi musiikkivideoksi. Se on vain 2,18 sekuntia pitkä ja koostuu 48 still-kuvasta, jotka näytetään hyvin nopeasti peräkkäin. Lopussa on videoleike räjähdyksestä. Videon sisältö oli mahdollista katsoa videonauhurilla painamalla toistuvasti pausea, jolloin näkee jokaisen still-kuvan. Nykyään rumpali Rich Hoak laulaa ja soittaa rumpuja uudessa projektissa nimeltä Total Fucking Destruction. Kevin Sharp julkaisi albumin 2004 Venomous Concept-yhtyeen kanssa, jossa soittaa myös muun muassa The Melvinsin ja Napalm Deathin (vanhoja) jäseniä. Hän oli myös australialaisen grind-yhtye Damagedin soittaja 1999. Dan Lilker puolestaan soittaa satunnaisesti useissa yhtyeissä ja on vakituinen jäsen Nuclear Assaultissa ja S.O.D.:ssa. Brutal Truthin viimeisin Suomen-keikka oli Nosturissa syyskuussa 2008http://www.elmu.fi/. Aiemmin Brutal Truth on esiintynyt Suomessa vuonna 1992. ==Jäsenet== * Kevin Sharp - laulu * Erik Burke - kitara * Dan Lilker - basso * Rich Hoak - rummut Entiset jäsenet * Brent "Gurn" McCarty - kitara * Scott Lewis - rummut * Jody Roberts - kitara ==Diskografia== Studioalbumit * * * * * * EP:t * * * * * * DVD:t * Split-albumit * * * * * * * * Kokoelma- albumit * * * ==Lähteet== ==Aiheesta muualla== * Brutal Truthin virallinen kotisivu * Yhtyeen MySpace-sivusto Luokka:Yhdysvaltalaiset death metal -yhtyeet Luokka:Yhdysvaltalaiset grindcoreyhtyeet Luokka:Deathgrind-yhtyeet
Goddess of Desire

Goddess of Desire on hollantilainen heavy metal -yhtye, joka perustettiin 1995. Debyyttialbumi Let Us Win This War julkaistiin 1996 ja viimeisin albumi Awaken Pagan Gods 2005. ==Jäsenet== * Bastard – rummut * Cape Fear – kitara * Count August – basso, mieslaulu * Lord Arydon – kitara * Delilah – naislaulu ===Entisiä jäseniä=== * Bart Eeltink (Grev Drake) – kitara/mieslaulu (1995–2002) * Der Knüppelmeister (Maarten Luijsterburg) – rummut (2002–2005) * Emperor Mark – rummut (1995–2002) * Lilith – naislaulaja (1995–2005) ==Diskografia== *Let Us Win This War (1996) *Symbol of Triumph (1998) *Conquerors Divine (2002) *Awaken Pagan Gods (2005) ===EP:t=== *Let Us Win This War II (1997) *Symbol of Triumph II (1999) *Conquerors Divine (2002) ===Livealbumit=== *Live at the Buze (1995) ===Videot=== *”Only the True Will Stay” (1996) *”Blasphemic Beer” (1997) *”Awake at Wacken” (1998) Luokka:Heavy metal -yhtyeet Luokka:Alankomaalaiset metalliyhtyeet
Orapaatsama

Orapaatsama (Rhamnus cathartica) on paatsamakasvien heimoon kuuluva puuvartinen pensas. == Kuvaus == Orapaatsama muistuttaa toista heimonsa pensasta korpipaatsamaa, mutta on erotettavissa siitä pienemmän kokonsa, sahalaitaisten lehtiensä ja oksanhaarojen piikkisten kärkiensä perusteella. Orapaatsama kasvaa 2–4 metriä korkeaksi pensaaksi, harvoin pieneksi puuksi. Kukat ovat yksineuvoisia, kellanvihreitä ja nelilehtisiä. Orapaatsama kukkii kesä–heinäkuussa. Marjat ovat pieniä, raakoina vihreitä ja kypsinä mustia. == Levinneisyys ja kasvupaikat == Orapaatsaman levinneisyysalue ulottuu Keski- Euroopasta itään ja melko pitkälle Venäjälle. Suomessa orapaatsama kasvaa luonnonvaraisena ainoastaan Ahvenanmaalla ja lounaissaaristossa. Kasvupaikkana on tavallisesti lehto tai lehtomainen kuiva rinne, kallio tai niitty. Luodoilla se kasvaa tavallisesti korkeimmalla paikalla muodostaen pienialaisia takkuisia pusikoita. Linnut syövät sen marjoja ja niiden ulosteiden mukana laji on levinnyt monille pienillekin luodoille. Saariston entisten laidunsaarien umpeenkasvu laiduntamisen loputtua on heikentänyt orapaatsaman elinmahdollisuuksia, sillä se vaatii kasvupaikaltaan valoisuutta.Lehdesniittyjen hoito == Käyttö == Orapaatsaman marjoista on valmistettu sekä sapenvihreää että keltaista väriä. Kuoresta saadaan keltaista väriä. Orapaatsaman pääasiallinen väriaine on kemferoli. Laji on lääkekasvi, joka tuoreena syötynä on myrkyllinen. Se on myös yleinen puutarhakasvi, joka koristepensaana menestyy rannikolla aina Oulun korkeudelle saakka. == Lähteet == * Rhamnus cathartica. The IUCN Red List of Threatened Species 2018. (uhanalaisluokitus) === Viitteet === == Aiheesta muualla == * Kasviatlas 2020: Orapaatsaman (Rhamnus cathartica) levinneisyys Suomessa * Pinkka – Lajintuntemuksen oppimisympäristö: Orapaatsama (Rhamnus cathartica) * Luontoportti: Orapaatsama (Rhamnus cathartica) * United States Department of Agriculture (USDA): Rhamnus cathartica * Flora of China: Rhamnus cathartica Luokka:Ristipaatsamat Luokka:Myrkylliset kasvit Luokka:Värikasvit
The Tide Is High

The Tide Is High on jamaikalaisen John Holtin vuonna 1967 kirjoittama ja Holtin ja The Paragonsin esittämä reggae-laulu. Pari kuukautta Jamaikan- julkaisunsa jälkeen se julkaistiin Yhdistyneessä kuningaskunnassa "Only a Smile" -singlen b-puolena. The Tide Is Highista on tehty useita covereita, joista tunnetuimman teki Blondie (1980). Muita kappaleen levyttäneitä ovat ainakin Papa Dee (1996), Seeed (2001) ja Atomic Kitten (2002). Blondien versio pääsi heti brittilistan kärkeen ja myi platinaa. Myöhemmin Atomic Kittenin laulu vietti brittilistan kärjessä kolme viikkoa myyden kultaa. Alkuperäinen julkaisija oli Treasure Isle -levy-yhtiö. Blondien versio julkaistiin Chrysalis Recordsin ja Atomic Kittenin versio Virgin Recordsin kautta. Luokka:Vuoden 1967 kappaleet Luokka:Jamaikalaiset musiikkikappaleet Luokka:Reggae Luokka:Billboard Hot 100 -listan ykköset
Primera Divisió

Primera Divisió on Andorran korkein miesten ammattilaisjalkapallosarja. Sarjassa pelaa kahdeksan joukkuetta, jotka kukin kohtaavat toisensa kahdesti. Primera Divisió perustettiin vuonna 1995 ja sitä hallinnoi Andorran jalkapalloliitto. Ennen sarjan perustamista maan parhaat joukkueet pelasivat Espanjan alasarjoissa. Sarjan voittaja pääsee vuosittain mukaan Mestarien liigan ensimmäiselle karsintakierrokselle. == Joukkueet 2024-2025 == * Atlètic Club d'Escaldes * Esperança * Inter Club d'Escaldes * FS La Massana * Ordino * Pas de la Casa * Penya Encarnada * FC Rànger's * FC Santa Coloma * UE Santa Coloma ==Mestaruudet kautta aikain== * 1995–1996: FC Encamp * 1996–1997: CE Principat * 1997–1998: CE Principat * 1998–1999: CE Principat * 1999–2000: Constel·lació Esportiva * 2000–2001: FC Santa Coloma * 2001–2002: FC Encamp * 2002–2003: FC Santa Coloma * 2003–2004: FC Santa Coloma * 2004–2005: UE Sant Julià * 2005–2006: FC Rànger's * 2006–2007: FC Rànger's * 2007–2008: FC Santa Coloma * 2008–2009: UE Sant Julià * 2009–2010: FC Santa Coloma * 2010–2011: FC Santa Coloma * 2011-2012: FC Lusitanos * 2012-2013: FC Lusitanos * 2013–2014: FC Santa Coloma * 2014–2015: FC Santa Coloma * 2015–2016: FC Santa Coloma * 2016–2017: FC Santa Coloma * 2017–2018: FC Santa Coloma * 2018–2019: FC Santa Coloma * 2019–2020: Inter Club d'Escaldes * 2020–2021: Inter Club d'Escaldes ==Mestaruudet joukkueittain== Joukkue Mestaruudet FC Santa Coloma 11 CE Principat 3 FC Encamp 2 FC Rànger's 2 FC Lusitanos 2 UE Sant Julià 2 Inter Club d'Escaldes 2 Constelació Esportiva 1 ==Lähteet== Luokka:Andorran jalkapallosarjat
Red Bull X-Fighters

Red Bull X-Fighters on sarja freestyle motocrossin kutsukilpailuja, jonne lajin parhaat ajajat kokoontuvat kilpailemaan toisiaan vastaan. Se on X Gamesin ohella lajin tunnetuin ja arvostetuin tapahtuma. Red Bull X-Fighters -kilpailut käytiin alun perin härkätaisteluareenoilla ja kilpailujen viehätys perustuu suurelta osin härkätaisteluareenoiden rajalliseen tilaan, jonka ansiosta yleisö pääsee hyvin lähelle itse tapahtumia. Mukana on myös piirteitä oikeista härkätaisteluista: ajajat otetaan vastaan areenalle rummunpärinän ja trumpettifanfaarien säestämänä, ja yleisö osoittaa ajajille suosiotaan heiluttamalla valkoisia liinoja. Idean Red Bull X-Fighters -kilpailuista keksi tapahtuman sponsori, energiajuomavalmistaja Red Bull. Ensimmäinen kilpailu käytiin Espanjan Valenciassa vuonna 2001. Vuonna 2002 tapahtuma siirtyi Espanjan pääkaupunkiin Madridiin 23 000 -paikkaiselle Las Ventasin härkätaisteluareenalle, jossa on sittemmin kilpailtu joka vuosi. Valencia järjesti tapahtuman Madridin rinnalla vuonna 2003. Vuodesta 2005 on kilpailtu myös maailman suurimmalla härkätaisteluareenalla, 43 000 -paikkaisella Plaza Méxicolla Meksikon pääkaupungissa Méxicossa ja vuonna 2007 kilpailtiin ensimmäistä kertaa härkätaisteluareenoiden ulkopuolella, kun tapahtuma järjestettiin Slane Castlen maastossa Irlannissa. == Kausi 2015 == México Clinton Moore Ateena Clinton Moore Madrid Tom Pagès Pretoria Tom Pagès Abu Dhabi Clinton Moore == Voittajat == Vuosi Paikka Voittaja 2001 Valencia Mike Jones 2002 Madrid Edgar Torronteras 2003 Madrid Kenny Batram 2003 Valencia Kenny Batram 2004 Madrid Travis Pastrana 2005 Madrid Nate Adams 2005 México Ronnie Renner 2006 México Mat Rebeaud 2006 Madrid Travis Pastrana 2007 México Dany Torres 2007 Slane Travis Pastrana 2007 Madrid Travis Pastrana 2008 México Mat Rebeaud 2008 Rio de Janeiro Jeremy Stenberg 2008 Fort Worth Mat Rebeaud 2008 Madrid Mat Rebeaud 2008 Wuppertal Mat Rebeaud 2008 Varsova Dany Torres 2009 México Levi Sherwood 2009 Calgary Robbie Maddison 2009 Fort Worth Nate Adams 2009 Madrid Dany Torres 2009 Lontoo Nate Adams 2010 México Andre Villa 2010 Giza Adam Jones 2010 Moskova Levi Sherwood 2010 Madrid Robbie Maddison 2010 Lontoo Levi Sherwood 2010 Rooma Dany Torres 2011 Dubai Dany Torres 2011 Brasilia Nate Adams 2011 Rooma Nate Adams 2011 Madrid Dany Torres 2011 Poznań Nate Adams 2011 Sydney Josh Sheehan 2012 Dubai Levi Sherwood 2012 Glen Helen Todd Potter 2012 Madrid Levi Sherwood 2012 München Tom Pagès 2012 Sydney Levi Sherwood 2013 México Tom Pagès 2013 Dubai Dany Torres 2013 Glen Helen Rob Adelberg 2013 Osaka Taka Higashino 2013 Madrid Tom Pagès 2014 México Levi Sherwood 2014 Osaka Levi Sherwood 2014 Madrid Tom Pagès 2014 München Josh Sheehan 2014 Pretoria Josh Sheehan 2015 México Clinton Moore 2015 Ateena Clinton Moore 2015 Madrid Tom Pagès 2015 Pretoria Tom Pagès 2015 Abu Dhabi Clinton Moore == Aiheesta muualla == * Red Bull X-Fighters Luokka:Motocross Luokka:Red Bull
Battle Creek (täsmennyssivu)

Battle Creek voi tarkoittaa seuraavia asioita: * Battle Creek, kaupunki Yhdysvalloissa Michiganin osavaltiossa. * Battle Creek, kaupunki Yhdysvalloissa Iowan osavaltiossa. * Battle Creek, kaupunki Yhdysvalloissa Nebraskan osavaltiossa. * Battle Creek, joki Yhdysvalloissa Michiganin osavaltiossa. * Battle Creek, joki Kanadassa Saskatchewanin provinssissa. * Battle Creek, joki Yhdysvalloissa Kalifornian osavaltiossa. * Battle Creek, vuoden 2015 televisiosarja.
CE Principat

CE Principat on andorralainen jalkapalloseura, jonka kotikaupunki on maan pääkaupunki Andorra la Vella. Vuonna 1989 perustettu seura on maan menestynein, sillä se on voittanut maan liigan kolmesti ja cupin kuudesti. Kaikki voitot ovat toisaalta 1990-luvulta, eikä Principat ole viime vuosina kyennyt haastamaan kärkijoukkueita entiseen malliin. ==Saavutukset== * Andorran mestaruudet: 3 (1997, 1998, 1999) * Andorran cup-mestaruudet: 6 (1994, 1995, 1996, 1997, 1998, 1999) ==Aiheesta muualla== * Seuran viralliset kotisivut Principat, CE
FC Santa Coloma

FC Santa Coloma on andorralainen jalkapalloseura, jonka kotikaupunki on maan pääkaupunki Andorra la Vella. Vuonna 1986 perustettu seura on yksi maan menestyneimpiä, sillä se on voittanut maan liigan kolmesti ja cupin kuudesti. ==Saavutukset== * Andorran mestaruudet: 13 (1995, 2001, 2003, 2004, 2008, 2010, 2011, 2014, 2015, 2016, 2017, 2018, 2019) * Andorran cup-mestaruudet: 11 (1991, 2001, 2003, 2004, 2005, 2006, 2007, 2009, 2012, 2013, 2016) * Andorran supercup-mestaruudet: 5 (2003, 2005, 2007, 2008, 2015) ==Aiheesta muualla== * Seuran viralliset kotisivut Santa Coloma, FC
Merrin Dungey

Merrin Dungey (s. 6. elokuuta 1971, Sacramentossa, Kaliforniassa) on yhdysvaltalainen elokuva- ja televisionäyttelijä. == Filmografia == * Alias * Kellarin kunkku (The King of Queens) * Summerland * Veljemme on nero (Malcolm in the Middle) * West Wing * Martin * Living Single * Teho-osasto (ER) * Murphy Brown * Seinfeld * Frendit (Friends) * Jäitä hattuun (Curb Your Enthusiasm) * Kosto (Revenge) * Rakkauden anatomia (Private Practice) * Hollywood Heights * Resident == Lähteet == Luokka:Yhdysvaltalaiset näyttelijät Luokka:Vuonna 1971 syntyneet Luokka:Elävät henkilöt
Jolanda de Rover

Jolanda de Rover (s. 10. lokakuuta 1963 Amstelveen, Alankomaat) on alankomaalainen uimari, joka voitti kultaa 200 metrin selkäuinnissa ja saavutti pronssia 100 metrin selkäuinnissa Los Angelesin olympialaisissa 1984. Neljä vuotta myöhemmin Soulin olympialaisissa hän oli 4 × 100 metrin sekauintiviestissä viides ja 200 metrin selkäuinnissa seitsemäs. EM- kilpailuissa de Rover saavutti vuonna 1981 hopeaa 200 metrin selkäuinnissa, vuonna 1983 hopeaa 4 × 100 metrin sekauintiviestissä sekä vuonna 1985 pronssia 200 metrin selkäuinnissa. MM-kilpailuissa hän sijoittui vuonna 1982 seitsemänneksi 100 metrin ja kahdeksanneksi 200 metrin selkäuinnissa sekä vuonna 1986 kuudenneksi 200 metrin ja kahdeksanneksi 100 metrin selkäuinnissa. Yhteensä hän voitti 12 Alankomaiden mestaruutta pitkällä radalla vuosina 1980-1987. De Rover vetäytyi uinnista vuoden 1988 olympialaisten jälkeen. == Lähteet == Luokka:Alankomaalaiset uimarit Luokka:Alankomaalaiset olympiavoittajat Luokka:Vuonna 1963 syntyneet Luokka:Elävät henkilöt
Deena Payne

Deena Payne (s. 29. elokuuta 1954 Kenti, Englanti) on englantilainen näyttelijä ja entinen laulaja. Vuosina 1993–2011 hän näytteli draamasarjassa Emmerdale Viv Hopen roolissa. Ennen näyttelijäuraansa Deena Payne lauloi muun muassa Cats U.K. -yhtyeessä ja The Animals -yhtyeen entisen kosketinsoittajan Alan Pricen yhtyeen taustalaulajana. Hän oli mukana Alvin Leen vuonna 1992 ilmestyneellä albumilla Zoom. == Lähteet == Luokka:Englantilaiset näyttelijät Luokka:Vuonna 1954 syntyneet Luokka:Elävät henkilöt
Eva Ryynänen

Eva Ryynänen (o.s. Åsenbrygg (Honkajärvi), 15. kesäkuuta 1915 Vieremä – 18. lokakuuta 2001 Lieksa) oli suomalainen kuvanveistäjä. Hän käytti materiaalinaan erityisesti puuta. Hänen veistostensa aiheita olivat lapset, eläimet, luonto ja maalaistalon askareet. Ryynänen kävi Suomen taideakatemian koulun 1934–1939. Taiteilijan debyyttinäyttely oli 1940. Hän on tehnyt yli 500 veistosta, joista 50 on ulkomailla. Ryynäsen ateljee sijaitsee Vuonisjärvellä lähellä Vuonislahden kylää, 28 kilometriä Lieksasta Joensuuhun päin. Ateljee, Ryynäsen kotitalo ja samassa pihapiirissä sijaitseva Paaterin kirkko ovat matkailunähtävyyksiä.Paateri Ryynäsen puoliso oli maanviljelijä Paavo Ryynänen (k. 2002). Ryynäsen vanhemmat olivat Juho Åsenbrygg (Honkajärvi) ja Aino Å., o.s. Hujanen. ==Tunnustukset ja palkinnot== *Professorin arvonimi 1998 *Pro Finlandia -mitali 1977 *Ylä-Savon piällysmies -mitali 1988 *Elias Lönnrot -mitali 1997 *Kalevalan juhlavuoden mitali 1985 *Paikallislehtien liiton Antti-palkinto 1985 *Vuoden lieksalainen 1991 *Pielisen taitaja -kunniakirja *Vuoden saapas 1978, *International woman of the year *Tapion pyy no 3 *Lypsymestarimerkki no 2864 ==Eva Ryynäsen tekemiä taideteoksia== Tiedosto:Pietari Brahen patsas by Eva Ryynänen.JPG|Pietari Brahen patsas, 1953, Lieksa. Tiedosto:Laulupuu by Eeva Ryynänen Nurmes 1984.JPG|Laulupuu, 1984, Nurmes. Tiedosto:Matti ja Liisa by Eva Ryynänen.JPG|Matti ja Liisa, 1989, Vieremä. Tiedosto:Polloteos.jpg Tiedosto:Tikapuu.jpg Tiedosto:Puupatsas.jpg Tiedosto:Karhupatsas.jpg Tiedosto:Seitsemänveljestä.jpg Tiedosto:Puupatsas2.jpg Tiedosto:Tanssivatkarhut.jpg Tiedosto:Kurjet.jpg Tiedosto:Reliefi.jpg Tiedosto:Ukko.jpg Tiedosto:Veljekset.jpg Tiedosto:Hautapatsas.jpg|Eva ja Paavo Ryynäsen hautamuistomerkki pihalla Kuva:Paateri4.jpg|Paaterin kirkko. Tiedosto:Kirkonalttari.jpg|Paaterin kirkossa oleva alttari Tiedosto:Patsaat.jpg Tiedosto:Puutyo.jpg ==Lähteet== * === Viitteet === == Kirjallisuutta == * * * * ==Aiheesta muualla== * Eva Ryynäsen veistoksia Vieremällä * Savolaistyttö herättää huomiota kuvanveistäjänä, Suomen Kuvalehti, 27.10.1934, nro 44, s. 16, Kansalliskirjaston digitaaliset aineistot Luokka:Suomalaiset kuvanveistäjät Luokka:Suomalaiset professorin arvonimen saaneet Luokka:Pro Finlandia -palkitut Luokka:Vuonna 1915 syntyneet Luokka:Vuonna 2001 kuolleet
Bob Schoutsen

Bob Schoutsen (s. 19. heinäkuuta 1951 Amsterdam, Pohjois-Hollanti) on alankomaalainen uimari, joka osallistui olympialaisiin Méxicossa 1968 ja Münchenissä 1972. Hänen paras olympiasijoituksensa oli Méxicon kisojen kuudes sija 100 metrin selkäuinnissa ajalla 1.01,8. EM-kilpailuissa 1970 hän saavutti 100 metrin selkäuinnissa pronssia Alankomaiden ennätysajalla 1.00,4 ja sijoittui 200 metrin selkäuinnissa neljänneksi maansa ennätyksellä 2.11,9. == Lähteet == Luokka:Alankomaalaiset uimarit Luokka:Vuonna 1951 syntyneet Luokka:Elävät henkilöt
FC Encamp

FC Encamp on andorralainen jalkapalloseura, jonka kotikunta on Encamp. Seura on andorralaiseksi seuraksi poikkeuksellisesti perustettu jo vuonna 1950, eli kymmeniä vuosia ennen maan liigan perustamista. Encamp kilpailikin vuosia Espanjan alasarjoissa. ==Saavutukset== * Andorran mestaruudet: 2 (1996, 2002) Encamp
Tyrrell 003

Tyrrell 003 oli Tyrrellin pääsuunnittelijan Derek Gardnerin suunnittelema Formula 1 -auto, jolla Tyrrell kilpaili kausilla 1971 ja 1972. Autoa ajoivat Jackie Stewart ja François Cevert. == Saavutukset == * kilpailuja: 28 * voittoja: 11 * paalupaikkoja: 8 * nopeimpia kierroksia: 7 Luokka:Tyrrellin Formula 1 -autot
Jesus refulsit omnium

Jesus refulsit omnium on yksi varhaisimmista tunnetuista joululauluista. Se on vuodelta 368.Kaisu Vuolio: "Suomalainen joulu", WSOY, s. 91http://web.archive.org/20010225031417/wackyanne.tripod.com/familyrm/xfdict.htm Sen tekijä on Hilarius Poitierslainen.Women for Faith & Family: Christmas Carols ==Laulun sanat== Jesus refulsit omnium Pius redemptor gentium Totum genus fidelium Laudes celebret dramatum Quem stella natum fulgida Monstrat micans per authera Magosque duxit praevia Ipsius ad cunabula Illi cadentes parvulum Pannis adorant obsitum Verum fatentur ut Deum Munus ferendo mysticum. ==Lähteet== Luokka:Ranskalaiset joululaulut